Държавен вестник, бр. 84, 2000 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  84
ПРЕЗИДЕНТ
НА РЕПУБЛИКАТА
УКАЗ № 331
На основание чл. 98, т. 8 от Конституцията
на Република България
П О С Т А Н О В Я В А М :
Награждавам г-н Рашко Иванов—главен сек-
ретар на Дружеството за българо-хърватско
приятелство, с орден “Мадарски конник” първа
степен за големите му заслуги за развитието на
българо-хърватските отношения и за утвържда-
ването на българската общност в Хърватия.
Издаден в София на 28 септември 2000 г.
Президент на републиката: Петър Стоянов
Министър на външните работи:
Н. Михайлова
Подпечатан с държавния печат.
Министър на правосъдието:
Теодосий Симеонов
58878
ДЕКЛАРАЦИЯ
относно развитието на демократичния процес
в Съюзна република Югославия
Народното събрание на основание чл. 86,
ал. 1 от Конституцията на Република България,
като потвърждава:
—приемствеността в балансираната и ак-
тивната регионална политика на Република
България;
—Декларацията на Народното събрание от
23 октомври 1998 г. относно кризата в Косово и
отношенията на Република България с НАТО;
—Закона за ратифициране на Рамковата кон-
венция за защита на националните малцинства;
—Декларацията на Народното събрание от 25
март 1999 г. относно изострянето на кризата в
Косово и намесата на международната общност;
—Закона за ратифициране на Споразумени-
ето между Република България и Организаци-
ята на Северноатлантическия договор за тран-
зитно преминаване през въздушното простран-
ство на Република България на въздухоплава-
телни средства на НАТО в рамките на операци-
ята “Съюзна сила”;
—ратифицираните споразумения за транзит-
но преминаване през територията на Републи-
ка България на въоръжени сили на държави,
участващи в КФОР, като израз на последова-
телното прилагане на Резолюция 1244 на Съве-
та за сигурност на ООН;
—Решението на Народното събрание от 26 май
2000 г. за подкрепа на позицията на правителст-
вото на Република България по глава 27 “Обща
външна политика и политика на сигурност”, пред-
ставена на 28 март 2000 г. на Междуправителст-
вената конференция за присъединяване на Репуб-
лика България към Европейския съюз;
—Решението на Народното събрание от 25
юли 2000 г. относно годишния доклад за състо-
янието на националната сигурност през 1999 г.
и като взема предвид проведените избори в
Съюзна република Югославия
З А Я В Я В А :
България приветства началото на демокра-
тичния процес в Съюзна република Югославия
и очаква отстраняването на Милошевич да до-
веде до отстраняване на създадената от него
политическа система. Нашата страна, която
извървя дълъг и много труден път на демокра-
тични реформи, ще подкрепи усилията за изг-
раждане на нова политическа система в Съюз-
на република Югославия, отговаряща на изис-
кванията за европейска интеграция.
България потвърждава голямото значение на
двустранните отношения със Съюзна република
Югославия и изразява убедеността и желанието
си те да се развиват както в интерес на народите
на двете страни, така и на целия регион.
България очаква от Съюзна република Югос-
лавия да изпълни всички резолюции на Съвета
за сигурност на ООН. Това е първата ключова
стъпка за завръщане на Югославия в междуна-
родната общност и за ускоряване на демокра-
тичния процес.
Провеждането на честни и свободни избори
в Косово е необходимо условие за намаляване
на рисковете за стабилността на Югоизточна
Европа, а присъствието на КФОР остава неот-
меним фактор за стабилността в региона.
България очаква развитието на демокра-
тичния процес да възстанови и гарантира
правата и свободите на националните, етни-
ческите и религиозните малцинства, включи-
телно и на българското национално малцин-
ство, и тяхното представяне в съответните
структури на властта. Очакваме Съюзна ре-
публика Югославия да изпълни съответните
резолюции от последните години на Комиси-
ята на ООН по правата на човека и на Трети
комитет на ОС на ООН.
България понесе най-големи загуби след Югос-
лавия от наложените на два пъти санкции. Наша-
та страна е силно заинтересована от вдигане на
тези санкции успоредно с развитието на демокра-
тичния процес в Съюзна република Югославия.
България настоява спешно да бъде възстановено
корабоплаването по р. Дунав и подкрепя бързото
включване на Съюзна република Югославия в
проектите на Пакта за стабилност.
България потвърждава неотменната си воля
да даде своя принос за трайното стабилизиране
на Югоизточна Европа, за ускорено развитие
на взаимното сътрудничество, насочено към
пълноценното интегриране на всички страни
от региона в Обединена Европа.
Декларацията е приета от ХХХVIII Народно
събрание на 11 октомври 2000 г. и е подпечатана
с официалния печат на Народното събрание.
Председател на Народното събрание:
Йордан Соколов
60578